મુંબઈ : બોલિવૂડની અનેક સુપરહિટ ફિલ્મોમાં કામ કરી ચુકેલા અને અંગ્રેજી ફિલ્મોમાં પણ પોતાની છાપ છોડનાર અભિનેતા સઈદ જાફરીનું ગઈકાલે નિધન થયું હતું. ૮૬ વર્ષના અભિનેતાના નિધનના સમાચાર તેમની ભાણેજ સહીમ અગ્રવાલે પોતાના ફેસબુક એકાઉન્ટમાં આપ્યા હતા.સઇદ જાફરીને તેમની ફિલ્મ ગાંધી (૧૯૮ર), શતરંજ કે ખેલાડી (૧૯૭૭), હિના (૧૯૯૧) અને રામ તેરી ગંગા મેલી (૧૯૮પ) માટે આજે પણ લોકો યાદ કરે છે. તેમણે નાયક અને ખલનાયક બંને પ્રકારની ભૂમિકાઓ ભજવી હતી. ખાસ વાત એ હતી કે, તેમને તેમની બંને ભૂમિકાઓને લોકોએ સ્વીકારી હતી.